pythainlp/thaigov-v2-corpus-22032023 huggingface dataset:
วันอังคารที่ 17 พฤษภาคม 2565
ครม. เห็นชอบร่างเอกสารผลลัพธ์ของเวทีทบทวนการโยกย้ายถิ่นฐานระหว่างประเทศและคำมั่นโดยสมัครใจของประเทศไทย
ครม. เห็นชอบร่างเอกสารผลลัพธ์ของเวทีทบทวนการโยกย้ายถิ่นฐานระหว่างประเทศและคำมั่นโดยสมัครใจของประเทศไทย
น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ที่ประชุมคณะรัฐมนตรี (ครม.) วันที่ 17 พ.ค. 2565 ได้เห็นชอบร่างเอกสารผลลัพธ์ของเวทีทบทวนการโยกย้ายย้ายถิ่นฐานระหว่างประเทศและคำมั่นโดยสมัครใจของไทย ซึ่งจะเป็นเอกสารผลลัพธ์ในเวทีการประชุมของสมาชิกองค์การสหประชาชาติ เพื่อทบทวนข้อตกลงระหว่างประเทศเพื่อการโยกฐานถิ่นฐานที่ปลอดภัย เป็นระเบียบ และปกติ (Global Compact for Safe, Orderly and Regular Migration : GCM) ซึ่งเป็นข้อตกลงที่ต้องมีการจัดเวทีทวบทวนทุกๆ 4 ปี เพื่อติดตามความคืบหน้าในการนำ GCM ไปปฏิบัติ ซึ่งเวทีการทบทวนครั้งแรกจะมีขึ้นในวันที่ 17-20 พ.ค. 2565 ที่นครนิวยอร์ก สหรัฐอเมริกา
สำหรับสาระสำคัญของร่างปฏิญญาความคืบหน้าฯ นั้น จะเป็นการยืนยันความสำคัญของหลักการและวัตถุประสงค์ของข้อตกลง GCM และสะท้อนความคืบหน้า ความท้าทาย ช่องว่างและข้อเสนอแนะในการดำเนินการตามข้อตกลง อาทิ การต่อยอดการดำเนินการและแนวปฏิบัติที่ดีในช่วงการแพร่ระบาดของโรคโควิด19 การเข้าถึงบริการขั้นพื้นฐานและวัคซีน การเคารพสิทธิมนุษยชน สิทธิขั้นพื้นฐานการคุ้มครองสิทธิสตรีและเด็กผู้โยกย้ายถิ่นฐาน
การเพิ่มความพยายามในการส่งเสริมการโยกย้ายถิ่นฐานที่ปลอดภัย เป็นระเบียบและปกติ การสร้างช่องทางการโยกย้ายถิ่นฐานสำหรับผู้ได้รับผลกระทบจากภัยพิบัติ การเปลี่ยนแปลงของสภาพภูมิอากาศ ความเสื่อมโทรมของสิ่งแวดล้อม รวมถึงสถานการณ์ความเปราะบางอื่นๆ การดำเนินการในด้านต่างๆ อาทิ ข้อมูลด้านสิทธิและพันธกรณีแก่ผู้โยกย้ายถิ่นฐาน การยอมรับการพิสูจน์อัตลักษณ์ทางกฎหมาย การยอมรับทักษะและวุฒิการศึกษา การลดค่าใช้จ่ายในการส่งเงินกลับประเทศต้นทาง การบูรณาการการโยกย้ายถิ่นฐานในแผนพัฒนาระดับชาติและกรอบการดำเนินการที่เกี่ยวข้อง การส่งเสริมขีดความสามารถของประเทศ การแบ่งปันแนวปฏิบัติที่ดี และการสนับสนุนการเงินแก่ Migration Multi-Partner Trust Fund
น.ส.ไตรศุลี กล่าวว่า สำหรับสาระสำคัญของร่างคำมั่นโดยสมัครใจของประเทศไทยเกี่ยวกับการดำเนินการตาม GCM ได้แก่ 1) ให้บุตรของผู้โยกย้ายถิ่นฐานทุกคนที่เกิดในประเทศไทยได้รับการจดสูติบัตร 2) พัฒนาระบบหลักประกันสุขภาพให้ครอบคลุมผู้โยกย้ายถิ่นฐานกลุ่มต่างๆ มากขึ้น 3) นำมาตรการทางเลือกแทนการคุมขังเด็กผู้โยกย้ายถิ่นฐานมาใช้อย่างมีประสิทธิภาพ และ 4) ส่งเสริมทัศนคติที่ดีของสาธารณชนเกี่ยวกับประโยชน์ของผู้โยกย้ายถิ่นฐานและขจัดการเลือกปฏิบัติและตีตราผู้โยกย้ายถิ่นฐาน
วันอาทิตย์ที่ 8 สิงหาคม 2564
"นฤมล" ห่วงใยแรงงานพื้นที่ต่างจังหวัด ระดมภาคีเครือข่ายกรมพัฒนาฝีมือแรงงาน-สธ.บูรณาการสร้างการรับรู้ป้องกันเชื้อโควิดในสถานประกอบการ พร้อมลุยแจกข้าวกล่องบรรเทาความเดือดร้อนต่อเนื่อง
- -
วันที่ 8 สิงหาคม 2564 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน เปิดเผยว่าจากสถานการณ์แพร่ระบาดเชื้อโควิด-19 ที่มีตัวเลขผู้ติดเชื้อสูงขึ้นต่อเนื่อง ซึ่งรัฐบาลได้ประกาศยกระดับการควบคุมเข้มไปในพื้นที่หลายจังหวัดนั้น ขณะนี้หน่วยงานของกรมพัฒนาฝีมือแรงงานในภูมิภาค ได้รับการสนับสนุนจากภาคีเครือข่ายการพัฒนาฝีมือแรงงาน เพื่อช่วยเหลือผู้ได้รับผลกระทบจากโควิด-19 ด้วย เช่น สถาบันพัฒนาฝีมือแรงงาน 19 เชียงใหม่ หน่วยงานในสังกัดกระทรวงแรงงานร่วมกับเจ้าหน้าที่ปกครองอำเภอ และเจ้าหน้าที่สาธารณสุขอำเภอ เข้าบูรณาการร่วมกันในการตรวจแนะนำเพื่อสร้างการรับรู้มาตรการป้องกันการแพร่ระบาดของเชื้อไวรัสโคโรนา 2019 ในสถานประกอบการหลายกิจการ โดยเฉพาะกลุ่มสถานประกอบกิจการขนาดใหญ่ที่มีความเสี่ยงต่อการติดเชื้อของลูกจ้าง ส่วนสำนักงานพัฒนาฝีมือแรงงานจังหวัดกระบี่ ได้รับมอบพัดลมจากเครือข่ายสมาคมโรงแรมจังหวัดกระบี่ สมาคมเชฟ ชมรมบริหารจัดการอาหารและเครื่องดื่ม ทีมวิทยากรและเจ้าหน้าที่ของหน่วยงาน เพื่อส่งมอบให้กับโรงพยาบาลสนาม แห่งที่ 3 ของจังหวัดกระบี่ จำนวน 72 ตัว และในบางจังหวัดยังได้จัดส่งทีมช่างไฟฟ้าช่วยเดินสายไฟฟ้าให้แก่โรงพยาบาลสนาม เป็นต้น
“ขอบคุณในน้ำใจของทุกภาคส่วนที่ได้ร่วมเป็นส่วนหนึ่งในการช่วยเหลือซึ่งกันและกันมาโดยตลอด ในส่วนของกระทรวงแรงงานจะยังคงเดินหน้าให้ความช่วยเหลือย่างต่อเนื่อง เพื่อร่วมบรรเทาความเดือดร้อนของพี่น้องแรงงานตลอดจนประชาชนทุกคน ให้สามารถก้าวผ่านวิกฤตินี้ไปพร้อมกัน” รมช.แรงงาน กล่าว
ทั้งนี้ตั้งแต่วันที่ 22 กรกฎาคม 2564 ที่ผ่านมา ตนได้มอบหมายให้เจ้าหน้าที่กรมพัฒนาฝีมือแรงงาน นำข้าวกล่องไปสนับสนุนแล้วเกือบ 20,000 กล่อง โดยมุ่งช่วยเหลือพี่น้องแรงงานในแคมป์คนงานก่อสร้าง บุคลากรทางการแพทย์ทั้งที่ประจำอยู่โรงพยาบาลหลักและโรงพยาบาลสนาม หน่วยงานจิตอาสาที่ปฏิบัติหน้าที่ช่วยเหลือผู้ป่วยโควิด-19 รวมถึงประชาชนที่อยู่ชุมชนต่าง ๆ ที่ได้รับผลกระทบ โดยเฉพาะครอบครัวที่ตกงาน ไม่มีรายได้ เพื่อเป็นการลดภาระค่าใช้จ่ายบรรเทาความเดือดร้อนในเบื้องต้น โดยช่วงเสาร์อาทิตย์นี้ ได้นำข้าวกล่องมอบให้แก่ผู้ประสานงานชุมชนในเขตดินแดงและเขตห้วยขวาง เพื่อนำไปแจกจ่ายให้แก่ประชาชนในชุมชน กระจายไปยังชุมชนดรุณ ประชาสงเคราะห์16 ชุมชนนาทอง ชุมชนบึงพระรามเก้า และชุมชนประชาอุทิศ 18 ชุมชนทินกร ชุมชนโค้งผาสุก ชุมชนอินทามระ 51 ชุมชนโรงปูน(ต้นสน) ชุมชนเพชรพระราม และชุมชนลาดพร้าว 80 อย่างไรก็ตามในส่วนของมาตรการช่วยเหลือ ทางกรมพัฒนาฝีมือแรงงาน จะหาแนวทาง ช่วยเหลือ เยียวยา ต่อไป
วันอาทิตย์ที่ 24 ตุลาคม 2564
โฆษกรัฐบาลสวน "พิธา" คนไทยและต่างประเทศแห่เที่ยวภูเก็ต พิสูจน์ชัดไม่ใช่เปิดประเทศแบบมัดมือชก ย้ำนโยบายนายกฯ ขับเคลื่อนเศรษฐกิจ พลิกโฉมประเทศ
โฆษกรัฐบาลสวน "พิธา" คนไทยและต่างประเทศแห่เที่ยวภูเก็ต พิสูจน์ชัดไม่ใช่เปิดประเทศแบบมัดมือชก ย้ำนโยบายนายกฯ ขับเคลื่อนเศรษฐกิจ พลิกโฉมประเทศควบคู่กับการดูแลด้านสาธารณสุขของคนไทย ติงอย่าค้านทุกเรื่องที่คนไทยได้ประโยชน์
วันนี้(24ต.ค.64)นายธนกรวังบุญคงชนะโฆษกประจำสำนักนายกรัฐมนตรีกล่าวถึงกรณีที่นายพิธาลิ้มเจริญรัตน์หัวหน้าพรรคก้าวไกลระบุว่าพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงโหมมัดมือชกคนทั้งประเทศเพียงเพราะไม่อยากผิดคำพูดที่ตอนแรกพูดว่าจะฉีดให้ได้50ล้านโดสก่อนเปิดประเทศแต่สุดท้ายก็ฉีดไม่ถึงว่าพล.อ.ประยุทธ์มีนโยบายขับเคลื่อนเศรษฐกิจควบคู่ไปกับการดูแลด้านสาธารณสุขของประชาชนไทยซึ่งขณะนี้ยอดการฉีดวัคซีนสะสมของไทยกว่า70ล้านโดสแล้วยืนยันว่ารัฐบาลเดินหน้าฉีดวัคซีนได้ตามแผนที่วางไว้50ล้านคนครอบคลุมประชากร70เปอร์เซ็นต์ภายในปีนี้อย่างแน่นอนจึงทำให้ยอดผู้ติดเชื้อเริ่มลดลงอย่างต่อเนื่องเห็นผลสัมฤทธิ์อย่างเป็นรูปธรรมอย่างไรก็ตามนายกรัฐมนตรียังย้ำถึงการดำเนินการมาตรการต่างๆของรัฐบาลด้วยว่าต้องคำนึงถึงประโยชน์โดยรวมของประเทศเป็นสำคัญเพื่อให้ประเทศเดินหน้าต่อไปได้โดยที่คนไทยทุกคนร่วมกันเป็นส่วนหนึ่งในการพลิกโฉมประเทศ
นายธนกรกล่าวต่อว่าส่วนกรณีที่ระบุว่าการเปิดภูเก็ตแซนด์บ็อกซ์น่าเสียดายมากๆเป็นการเปิดที่ไร้วิสัยทัศน์เป็นการเปิดแบบตามยถากรรมนั้นจากการลงพื้นที่ติดตามความก้าวหน้าโครงการภูเก็ตแซนด์บ็อกซ์พบว่าตั้งแต่ท่าอากาศยานนานาชาติภูเก็ตมีจำนวนนักท่องเที่ยวทั้งชาวไทยและชาวต่างประเทศเดินทางมาใช้บริการมากขึ้นขณะเดียวกันแหล่งท่องเที่ยวสำคัญของจังหวัดภูเก็ตกิจการร้านค้าต่างกลับมาเปิดให้บริการเกือบปกติแล้วซึ่งจำนวนนักท่องเที่ยวตั้งแต่วันที่1-21ตุลาคม2564มากถึง53,120คนมียอดเงินใช้จ่ายแล้วกว่า3,192 ล้านบาทภูเก็ตแซนด์บ็อกซ์ถือเป็นความาสำเร็จของประเทศไทยต่างประเทศก็ชื่นชมมีเพียงนายพิธาที่สมองเหมือนไม่รับรู้อะไรเลยอยู่ในกลุ่มพวกไม่อยากให้รัฐบาลทำสำเร็จ
นอกจากนี้นายกรัฐมนตรีได้ลงนามคำสั่งศูนย์บริหารสถานการณ์การแพร่ระบาดของโรคติดเชื้อไวรัสโคโรนา2019 (โควิด-19)ที่18/2564 เรื่องพื้นที่นำร่องด้านการท่องเที่ยวตามข้อกำหนดออกตามความในมาตรา9แห่งพระราชกำหนดการบริหารราชการในสถานการณ์ฉุกเฉินพ.ศ.2548 เพิ่มจังหวัดพื้นที่นำร่องด้านการท่องเที่ยว17จังหวัดเริ่ม1พฤศจิกายนนี้รวมทั้งศบค.ออกข้อกําหนดฉบับที่36ยกเลิกการห้ามออกนอกเคหสถานหรือยกเลิกเคอร์ฟิวส์ในพื้นที่นําร่องด้านการท่องเที่ยวในพื้นที่ควบคุมสูงสุดและเข้มงวดมีผลต้ังแต่เวลา23.00น.ของวันที่31ตุลาคมนี้จะส่งผลบวกต่อบรรยากาศทั้งการเปิดประเทศ และการท่องเที่ยวภายในประเทศอีกด้วย
"การบอกว่าที่ผ่านมารัฐไม่ยอมจัดสรรฉีดวัคซีนให้กับคนกระบี่โดยเพิ่งจะมาเร่งฉีดในช่วง3-4วันมานี้นั้นเป็นการบิดเบือนข้อเท็จจริงเพียงเพื่อหวังสร้างคะแนนนิยมให้กับตัวเองเท่านั้นวันนี้ยอดการฉีดวัคซีนสะสมของไทยมากกว่า70ล้านโดสแล้วย่อมไม่ใช่การเปิดประเทศแบบมัดมือชกขนาดรัสเซลโครว์ดาราฮอลลีวูดก็ยังชื่นชมรัฐบาลไทยที่ตัดสินใจเปิดภูเก็ตแซนด์บ็อกซ์เลยไม่อยากให้ฝ่ายค้านนำเรื่องละเอียดอ่อนแบบนี้มาโยงเป็นเรื่องการเมืองไปหมดไม่ใช่ว่าไปภาคเหนือทีก็บอกว่ารัฐไม่ยอมจัดสรรฉีดวัคซีนให้กับคนภาคเหนือพอไปภาคอีสานก็บอกว่ารัฐไม่ยอมจัดสรรฉีดวัคซีนให้กับคนภาคอีสานเพราะถ้าเป็นแบบนั้นจริงๆเราคงไม่ได้เห็นภาพส.ส.ก้าวไกลวิ่งไปขอฉีดวัคซีนเป็นรายแรกๆ"นายธนกรกล่าว
________
วันจันทร์ที่ 13 กันยายน 2564
"สั่งทหารตำรวจ เตรียมปรับการสนับสนุนมาตรการเชิงรุกควบคุมโรค และรับกับสถานการณ์ชายแดนหลังฤดูฝน"
พล.ท.คงชีพ ตันตระวาณิชย์ โฆษก กห. เปิดเผยว่า พล.อ.ชัยชาญ ช้างมงคล รมช.กห.และ พล.อ.ณัฐ อินทรเจริญ ปล.กห. ประชุมติดตามการสนับสนุนรัฐบาลแก้ปัญหาวิกฤตโควิด 19
ร่วมกับ กอ.รมน. นขต.กห. เหล่าทัพ และ ตร. ผ่านระบบ VTC ณ ศาลาว่าการกลาโหม
ภาพรวมยังปรากฎการลักลอบเข้าเมืองผิดกฎหมายตามชายแดนอย่างต่อเนื่อง จากปัญหาเศรษฐกิจประเทศเพื่อนบ้านและความต้องการแรงงานเถื่อนของผู้ประกอบการภายในประเทศ โดยฝ่ายความมั่นคง ทหารตำรวจ ยังคงตรวจพบและจับกุมผู้ลักลอบเข้าเมืองตามชายแดนและพื้นที่ชั้นในได้ต่อเนื่อง รอบ 6 เดือนที่ผ่านมา สามารถจับกุมผู้กระทำผิดได้เฉลี่ยเดือนละกว่า 4,500 ราย โดยตั้งแต่ 1- 9 ก.ย.64 จับกุมได้ 2,182 ราย ส่วนใหญ่พบชาวกัมพูชาและลาวมากขึ้น
การสนับสนุนป้องกันและควบคุมโรค ฝ่ายความมั่นคง ยังคงบังคับใช้กฎหมายควบคู่กับขอความร่วมมือประชาชน ร่วมปฏิบัติตามมาตรการควบคุมโรคที่ ศบค.กำหนดในการควบคุมการเคลื่อนย้ายและรวมกลุ่มคนจำนวนมาก ทั้งการตั้งจุดตรวจตามเส้นทางและการตรวจเชิงรุกตามชุมชน โดยยังพบความเสี่ยงการรวมกลุ่มดื่มสุรา มั่วสุมเสพยาและเล่นการพนันต่อเนื่อง
สำหรับสถานการณ์การแพร่ระบาดของโรค ที่พบปริมาณผู้ติดเชื้อลดลงและผู้ป่วยหายกลับบ้านมากขึ้น ส่งผลให้ รพ.หลักและ รพ.สนามของทุกเหล่าทัพ 38 แห่ง 7,578 เตียงมีความคล่องตัวมากขึ้น โดยเริ่มมีเตียงว่างพอสำหรับผู้ป่วยในระดับต่างๆมากขึ้น สำหรับ รพ.สนามศูนย์คัดกรองในพื้นที่สโมสรของทุกเหล่าทัพและ ตร.ยังคงเปิดบริการตรวจคัดกรองและรักษาประชาชน ขณะเดียวกันในพื้นที่จว.สีแดงเข้ม ทุกเหล่าทัพ ยังคงสนับสนุนจัดตั้งจุดบริการดูแลประชาชนในชุมชนและจัดสร้างพื้นที่แยกกักตัวในชุมชน ( CI ) จำนวน 51 แห่ง รวม 3,178 เตียงในหน่วยทหาร และสนับสนุนดูแลแยกกักที่บ้าน ( HI )ในการดูแลผู้ป่วยในชุมชนและผู้ป่วยตามบ้าน โดยจัดชุดจักรยานบรรทุกสิ่งของและยา กระจายเข้าไปแจกจ่ายตามบ้านกว่า 1,200 ครอบครัว ในพื้นที่ กทม. 27 เขต นอกจากนั้นยังคงหมุนเวียนกำลังพลต่อเนื่องกว่า 1 แสนราย ร่วมบริจาคโลหิตให้สถานพยาบาลและสภากาชาดไทยแล้ว กว่า 47.5 ล้านลิตร ในการช่วยเหลือผู้ป่วยฉุกเฉิน
พล.อ.ชัยชาญ’ รมช.กห. ย้ำว่า พล.อ.ประยุทธ์ จันทร์โอชา นรม.และรมว.กห.ได้แสดงความขอบคุณฝ่ายความมั่นคง ทหารและตำรวจ ที่สนับสนุนการแก้ปัญหาวิกฤตการแพร่ระบาดของโรคอย่างแข็งขันที่ผ่านมา พร้อมกำชับนโยบาย นรม.และ รมว.กห.ให้ กอ.รมน. รวมทั้งทุกเหล่าทัพและตำรวจ ยังคงติดตามเฝ้าระวังสถานการณ์และไม่ประมาทในการทำหน้าที่
พร้อมทั้งให้เตรียมปรับการสนับสนุนตามมาตรการควบคุมโรคเชิงรุกของ ศบค.ที่กำหนด และให้ประสานเตรียมวางแผนสนับสนุน สธ.เมื่อมีการปรับใช้กฎหมายปกติในการควบคุมโรค หากยกเลิกกฏหมายพิเศษควบคุมโรคปัจจุบัน เมื่อสถานการณ์ดีขึ้น ขณะเดียวกันยังให้คงความเข้มติดตามเฝ้าระวังสถานการณ์ชายแดนที่ยังมีการลักลอบเข้าเมืองจากประเทศเพื่อนบ้านอย่างต่อเนื่อง ในสถานการณ์ที่ยังมีการแพร่ระบาดรุนแรงในภูมิภาค โดยเฉพาะเตรียมรับกับสถานการณ์ชายแดนด้านประเทศเมียนมา ที่อาจมีความซับซ้อนมากขึ้นเมื่อสิ้นฤดูฝน
วันจันทร์ที่ 28 มีนาคม 2565
ออมสินประกาศตัวเลขปล่อยสินเชื่อจำนำทะเบียนรถดอกเบี้ยต่ำ ครบ 1 ปี ให้กู้แล้วกว่า 16,000 ล้านบาท สนองนโยบายรัฐช่วยผู้มีรายได้น้อยแล้วร่วม 800,000 ราย
ออมสินร่วมทุนในบริษัท เงินสดทันใจ จำกัด เปิดตัวสินเชื่อจำนำทะเบียนรถจักรยานยนต์ คิดอัตราดอกเบี้ยต่ำช่วงเปิดตัวที่ 11% ต่อปี ส่งผลให้หลังจากนั้นไม่นานตลาดสินเชื่อจำนำทะเบียนรถ ได้ทยอยปรับลดโครงสร้างดอกเบี้ยจาก 28% ณ เวลานั้น ลงเหลือ 19% ในปัจจุบัน
นายวิทัย รัตนากร ผู้อำนวยการธนาคารออมสิน เปิดเผยว่า ตามที่รัฐบาลโดยพลเอกประยุทธ์ จันทร์โอชา นายกรัฐมนตรี ได้มอบหมายธนาคารออมสินช่วยเหลือผู้มีรายได้น้อย ให้มีโอกาสเข้าถึงแหล่งเงินกู้ในระบบ ด้วยต้นทุนที่เป็นธรรมและถูกลง โดยในปี 2564 ที่ผ่านมา ธนาคารได้เข้าร่วมทุนในบริษัท เงินสดทันใจ จำกัด เปิดตัวสินเชื่อจำนำทะเบียนรถจักรยานยนต์ คิดอัตราดอกเบี้ยต่ำช่วงเปิดตัวที่ 11% ต่อปี ส่งผลให้หลังจากนั้นไม่นานตลาดสินเชื่อจำนำทะเบียนรถ ได้ทยอยปรับลดโครงสร้างดอกเบี้ยจาก 28% ณ เวลานั้น ลงเหลือ 19% ในปัจจุบัน
ทั้งนี้ ตลอด 1 ปีที่ผ่านมา ประชาชนที่มีรายได้น้อย จำนวนมากร่วม 800,000 ราย ได้รับอนุมัติสินเชื่อจำนำทะเบียนรถ “เงินสดทันใจ” ทั้งที่เป็นสินเชื่อใหม่และรีไฟแนนซ์ วงเงินสินเชื่อรวมกว่า 16,000 ล้านบาท ซึ่งช่วยเติมสภาพคล่องในการนำเงินกู้ไปหมุนเวียนใช้จ่ายและแก้ปัญหาการเงิน ด้วยต้นทุนเงินกู้ที่ต่ำกว่าอัตราดอกเบี้ยในท้องตลาดอยู่ที่ประมาณ 5-8% สามารถประหยัดค่าใช้จ่ายดอกเบี้ยให้ลูกค้าคิดเป็นเม็ดเงินราว 1,000 ล้านบาท โดยในปี 2565 นี้ คาดการณ์ตัวเลขอนุมัติสินเชื่อรวมกว่า 20,000 ล้านบาท ทั้งประเภทรถยนต์และรถจักรยานยนต์
อนึ่ง สินเชื่อ “เงินสดทันใจ” รับจำนำทะเบียนรถยนต์และรถจักรยานยนต์ ให้บริการทั้งการขอกู้ใหม่และรีไฟแนนซ์ โดยรถยนต์ผ่อนชำระได้นานถึง 54 เดือน และรถจักรยานยนต์ผ่อนชำระได้นาน 36 เดือน พร้อมฟรีค่าธรรมเนียม ไม่ต้องโอนเล่มทะเบียน ไม่ต้องใช้บุคคลค้ำประกัน และไม่ต้องใช้สลิปเงินเดือน คิดอัตราดอกเบี้ยต่ำ เริ่มต้นเพียง 0.49% ต่อเดือน หรือ 11% ต่อปี สามารถนำรถไปติดต่อขอกู้ได้ที่เครือข่ายกว่า 6,000 สาขา ได้แก่ สาขาเงินสดทันใจในเครือศรีสวัสดิ์ 5,000 แห่ง และที่บูธให้บริการเงินสดทันใจ ภายในสาขาธนาคารออมสิน 1,054 สาขาทั่วประเทศ.
https://www.gsb.or.th/news/pr-28-03-65/
วันพฤหัสบดีที่ 25 สิงหาคม 2565
กยศ. เผยผลการให้กู้ยืมปีการศึกษา 2565 มีผู้ยื่นกู้แล้ว 590,796 ราย ยืนยันหากขาดแคลนกู้ได้ทุกคน
กองทุนเงินให้กู้ยืมเพื่อการศึกษา (กยศ.) เผยผลการให้กู้ยืมปีการศึกษา 2565 มีผู้ยื่นกู้แล้ว 590,796 ราย รวมวงเงินให้กู้กว่า 27,881 ล้านบาท โดยไม่ใช้เงินงบประมาณแผ่นดิน แต่ใช้เงินที่รุ่นพี่ส่งมอบโอกาสแก่รุ่นน้อง
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา เปิดเผยว่า “จากการที่กองทุนได้เปิดระบบการกู้ยืมในปีการศึกษา 2565 กองทุนได้เตรียมเงินงบประมาณให้กู้ยืมจำนวน 38,000 ล้านบาท เพื่อรองรับนักเรียน นักศึกษาจำนวนกว่า 600,000 ราย ผลปรากฏว่าจนถึงปัจจุบันมีนักเรียน นักศึกษาได้ยื่นความประสงค์ขอกู้ยืมเงิน จำนวน 590,796 ราย เป็นเงินที่ขอกู้ยืมแล้วกว่า 27,881 ล้านบาท (ข้อมูล ณ วันที่ 31 กรกฎาคม 2565) โดยนักเรียน นักศึกษาสามารถยื่นกู้ยืมและทำธุรกรรมผ่านโทรศัพท์มือถือด้วยแอปพลิเคชัน “กยศ. Connect” และสามารถทำสัญญาเงินกู้ยืมได้โดยไม่ต้องมีผู้ค้ำประกันอีกด้วย
และจากกรณีที่มีข่าวว่า นักเศรษฐศาสตร์การศึกษาได้เปรียบเทียบสัดส่วนการให้เงินอุดหนุนด้านการศึกษา ผ่านโครงการเงินกู้ในเอเชีย โดยพบว่า กยศ. ของประเทศไทย ให้เงินอุดหนุนด้านการศึกษาแฝง หรือเงินอุดหนุนทางอ้อมมากกว่าหลายประเทศในเอเชีย กองทุนขอชี้แจงว่า ข้อมูลดังกล่าวเป็นการวิเคราะห์เมื่อหลายปีก่อน ทั้งนี้ การอุดหนุนงบประมาณเป็นไปตามความต้องการและความจำเป็นของผู้ที่ขาดแคลนทุนทรัพย์ในแต่ละปี ซึ่งรัฐบาลได้จัดสรรเงินแก่กองทุนตั้งแต่ปี 2539 – 2560 โดยมีวัตถุประสงค์ช่วยให้นักเรียน นักศึกษาที่ขาดแคลนทุนทรัพย์ได้รับโอกาสทางการศึกษา โดยกองทุนได้ใช้เงินงบประมาณแผ่นดิน เนื่องจากความผันผวนทางเศรษฐกิจและอัตราการชำระเงินคืนยังไม่เพียงพอ จนในปี 2560 เป็นปีสุดท้ายที่กองทุน ใช้เงินงบประมาณแผ่นดิน เพราะมีเงินหมุนเวียนเพียงพอในการให้กู้ยืมจากรุ่นพี่ส่งต่อให้รุ่นน้อง กองทุนขอยืนยันว่า กองทุนจะเป็นหลักประกันให้ทุกครอบครัวว่าน้องๆ ที่ขาดแคลนสามารถกู้เงินได้ทุกคนโดยไม่มีข้อจำกัด เพื่อให้โอกาสทุกคนอย่างเท่าเทียมในการเข้าถึงการศึกษา” ผู้จัดการกองทุนฯ กล่าวในที่สุด
วันพุธที่ 3 พฤศจิกายน 2564
กรมทางหลวง ขยาย 4 เลนแนวใหม่ บนทางหลวงหมายเลข 12 สายกาฬสินธุ์ บรรจบทางหลวงหมายเลข 12 (บ้านนาไคร้) - อำเภอคำชะอี แล้วเสร็จตลอดสาย
เชื่อมโยงโครงข่ายคมนาคมเส้นทางระเบียงเศรษฐกิจ ตะวันออก - ตะวันตก (East - West Corridor)
นายสราวุธ ทรงศิวิไล อธิบดีกรมทางหลวง กรทรวงคมนาคม เปิดเผยว่า กรมทางหลวง (ทล. ) โดยสำนักก่อสร้างทางที่ 2 ดำเนินการโครงการก่อสร้างทางหลวงหมายเลข 12 แนวใหม่ สายกาฬสินธุ์ - บรรจบทางหลวงหมายเลข 12 (บ้านนาไคร้) - อำเภอคำชะอี ระยะทางประมาณ 115. 6 กิโลเมตร แล้วเสร็จ ตามนโยบายโครงการพัฒนาเส้นทางระเบียงเศรษฐกิจตะวันออก - ตะวันตก (East - West Corridor) กับประเทศเพื่อนบ้าน ของนายศักดิ์สยาม ชิดชอบ รัฐมนตรีว่าการกระทรวงคมนาคม
สำหรับโครงการก่อสร้างทางหลวงหมายเลข 12 แนวใหม่ สาย กาฬสินธุ์ - บรรจบทางหลวงหมายเลข 12 (บ้านนาไคร้) - อำเภอคำชะอี เป็นส่วนหนึ่งของการพัฒนาโครงข่ายทางหลวงเชื่อมโยงเส้นทางคมนาคม ขนส่งตามแนวตะวันออกและตะวันตกกับประเทศเพื่อนบ้าน ซึ่งแนวเส้นทางเดิมบางช่วงเป็นทางหลวงขนาด 2 ช่องจราจร ปัจจุบันมีปริมาณการจราจรเพิ่มขึ้นอย่างต่อเนื่อง ประกอบกับข้อจำกัดของสภาพพื้นที่และชุมชนในการขยายทางหลวง ทำให้ประชาชนไม่ได้รับความสะดวกและปลอดภัยในการเดินทาง ทล. เล็งเห็นความสำคัญนี้ จึงดำเนินการศึกษาและออกแบบทางหลวงสายใหม่ระยะทางทั้งหมดประมาณ 115.6 กิโลเมตร เพื่อรองรับการเดินทางในพื้นที่จังหวัดกาฬสินธุ์ ร้อยเอ็ด และมุกดาหาร ให้มีแนวทางที่เหมาะสมและเป็นการลดผลกระทบต่อชุมชนและสิ่งแวดล้อมให้น้อยที่สุด โดยแบ่งโครงการก่อสร้างเป็น 5 ตอน ดังนี้
1. สายกาฬสินธุ์ - บรรจบทางหลวงหมายเลข 12 (บ้านนาไคร้) ตอน 1 ลำน้ำพาน - บ้านหลุบ ระยะทางประมาณ 7.867 กิโลเมตร
2. สายกาฬสินธุ์ - บรรจบทางหลวงหมายเลข 12 (บ้านนาไคร้) ตอน 2 ส่วนที่ 1 ระยะทางประมาณ 35.722 กิโลเมตร
3. สายกาฬสินธุ์ - บรรจบทางหลวงหมายเลข 12 (บ้านนาไคร้) ตอน 2 ส่วนที่ 2 ระยะทางประมาณ 35.714 กิโลเมตร
4. สาย บ้านนาไคร้ - อำเภอหนองสูง ระยะทางประมาณ 16.6 กิโลเมตร
5. สาย อำเภอหนองสูง - อำเภอคำชะอี ระยะทางประมาณ 19.708 กิโลเมตร
ลักษณะโครงการเป็นทางหลวงแนวใหม่ เขตทางกว้าง 60 เมตร (ส่วนใหญ่) ก่อสร้างตามมาตรฐานชั้นทางพิเศษผิวจราจรแอสฟัลต์คอนกรีต (AC) ขนาด 4 ช่องจราจรไปกลับ กว้างช่องละ 3.5 เมตรไหล่ทางด้านนอกกว้าง 2.5 เมตร ไหล่ทางด้านในกว้าง 1.5 เมตร แบ่งทิศทางจราจรด้วยเกาะกลางแบบกดร่อง (Depressed Median) กว้าง 12.1 เมตร พร้อมทั้งติดตั้งอุปกรณ์อำนวยความปลอดภัย และงานไฟฟ้าแสงสว่าง งบประมาณโครงการทั้งสิ้น 5,881 ล้านบาท
โครงการก่อสร้างแล้วเสร็จเพิ่มประสิทธิภาพการคมนาคมขนส่งบนเครือข่ายทางหลวง ส่งเสริมการพัฒนาด้านเศรษฐกิจ เช่น การเกษตร การบริการ การขนส่ง รองรับเขตเศรษฐกิจพิเศษเป็นการบูรณาการพัฒนาโครงสร้างพื้นฐาน เพื่อรองรับการพัฒนาในเส้นทางระเบียงเศรษฐกิจตะวันออก - ตะวันตก (East - West Corridor) กับประเทศเพื่อนบ้าน ได้แก่ สหภาพเมียนมาร์ - ไทย - สาธารณรัฐประชาธิปไตยประชาชนลาว และสาธารณรัฐสังคมนิยมเวียดนาม
วันอังคารที่ 7 มิถุนายน 2565
โฆษกรัฐบาลเผยการถอดหน้ากากอนามัยต้องรอการตัดสินใจจาก ศบค. โดยนายกฯ เน้นให้รอบคอบคำนึงความปลอดภัยด้านสุขภาพของประชาชน ขณะนี้ ยังต้องขอทุกคนสวมหน้ากาก
โฆษกรัฐบาลเผยการถอดหน้ากากอนามัยต้องรอการตัดสินใจจาก ศบค. โดยนายกฯ เน้นให้รอบคอบคำนึงความปลอดภัยด้านสุขภาพของประชาชน ขณะนี้ ยังต้องขอทุกคนสวมหน้ากาก วันนี้ พบผู้ติดเชื้อโควิด-19 รายใหม่ 2,224 ราย
วันนี้ (7 มิถุนายน 2565) นายธนกร วังบุญคงชนะ โฆษกประจำสำนักนายกรัฐมนตรี กล่าวถึงกรณีผ่อนคลายมาตรการจะให้มีการถอดหน้ากากอนามัยในพื้นที่กรุงเทพมหานครนั้น พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในฐานะผู้อำนวยการศูนย์บริหารสถานการณ์โควิด-19 หรือ ศบค. ได้มอบนโยบายให้มีการปรึกษาหารือและเตรียมความพร้อมในเรื่องนี้ไว้แล้ว หากสถานการณ์ยังดีขึ้นอย่างต่อเนื่อง ก็จะดำเนินการตามลำดับขั้นตอนต่อไป ที่สำคัญคือเพื่อให้ประชาชนประกอบอาชีพได้อย่างปกติและทำให้เศรษฐกิจขับเคลื่อนต่อไปได้ ทั้งนี้ การออกมาตรการต้องมีการวิเคราะห์และประเมินผลจาก ศบค. ก่อน ไม่สามารถประกาศโดยพลการได้ ทั้งนี้ นายกรัฐมนตรีย้ำว่าการจะออกมาตรการต่าง ๆ ต้องมีความรอบคอบ รัดกุม และดำเนินอย่างเป็นขั้นตอน สอดคล้องกับการแพร่ระบาดในแต่ละพื้นที่ โดยคำนึงถึงสุขภาพและความปลอดภัยของประชาชนเป็นหลัก อย่างไรก็ตาม นายกรัฐมนตรี ยังขอให้ในขณะนี้ ทุกคนยังต้องสวมหน้ากากอนามัย เว้นระยะห่าง ล้างมือ ตามปกติ ในส่วนมาตรการผ่อนคลายอื่น ๆ ให้ติดตามข่าวสารจากทางศูนย์บริหารสถานการณ์โควิด-19 (ศบค.) เพื่อให้ได้รับข้อมูลที่ถูกต้องครบถ้วนและไม่เกิดความสับสน
สำหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 2,224 ราย จำแนกเป็น ผู้ป่วยในประเทศ 2,224 ราย ผู้ป่วยมาจากต่างประเทศ 0 ราย ผู้เสียชีวิตเพิ่มขึ้น 20 ราย ผู้ที่กำลังรักษาตัว 26,889 ราย และมียอดผู้ที่หายป่วยกลับบ้านแล้ว 4,824 ราย ทำให้มียอดผู้ป่วย ยืนยันสะสมตั้งแต่ 1 ม.ค. 65 จำนวน 2,245,578 ราย จำนวนผู้ที่หายป่วยสะสมจำนวน 2,247,744 ราย จำนวนผู้ป่วยปอดอักเสบรักษาตัวอยู่ในโรงพยาบาล 725 ราย
วันอังคารที่ 10 พฤษภาคม 2565
ครม.รับทราบรายงานการสร้างระบบหลักประกันสุขภาพแห่งชาติ ประจำปีงบประมาณ 2564ครอบคลุมสิทธิหลักประกันสุขภาพแห่งชาติ ร้อยละ 99.61  ประชาชนพึงพอใจในระดับมากถึงมากที่สุดร้อยละ 97.07
ครม.รับทราบรายงานการสร้างระบบหลักประกันสุขภาพแห่งชาติ ประจำปีงบประมาณ 2564ครอบคลุมสิทธิหลักประกันสุขภาพแห่งชาติ ร้อยละ 99.61  ประชาชนพึงพอใจในระดับมากถึงมากที่สุดร้อยละ 97.07
วันที่ 10 พ.ค. 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรีกล่าวว่า คณะรัฐมนตรี(ครม.)รับทราบรายงานการสร้างระบบหลักประกันสุขภาพแห่งชาติ ประจำปีงบประมาณ 2564 โดยมีการเบิกจ่ายงบกองทุนหลักประกันสุขภาพแห่งชาติให้กับหน่วยบริการที่จัดบริการให้ผู้มีสิทธิจำนวน 144,252.95 ล้านบาท คิดเป็นร้อยละ 101.33 จากงบประมาณ 142,364.82 ล้านบาท มีประชากรไทยผู้มีสิทธิหลักประกันสุขภาพแห่งชาติจำนวน 47.74 ล้านคน ได้ลงทะเบียนสิทธิเพื่อเลือกหน่วยบริการประจำตน จำนวน 47.56 ล้านคน คิดเป็นความครอบคลุมสิทธิหลักประกันสุขภาพแห่งชาติ ร้อยละ 99.61 มีหน่วยบริการขึ้นทะเบียนให้บริการผู้มีสิทธิในระบบหลักประกันสุขภาพแห่งชาติจำนวน 14,549 แห่ง เพิ่มขึ้นจากปีก่อนหน้า 2,304 แห่ง
สำหรับผลงานการให้บริการ ประกอบด้วย บริการพื้นฐานในงบเหมาจ่ายรายหัว เช่น บริการสุขภาพทั่วไป มีผู้ป่วยนอกและผู้ป่วยในใช้บริการต่ำกว่าเป้าหมาย ส่วนบริการเฉพาะกลุ่ม นอกงบเหมาจ่ายรายหัว เช่น จำนวนผู้ติดเชื้อเอชไอวีผู้ป่วยเอดส์ เข้ารับยาต้านไวรัสสูงกว่าเป้าหมาย จำนวนผู้ป่วยไตวายเรื้อรังเข้ารับบริการล้างไต ฟอกไต ปลูกถ่ายไต สูงกว่าเป้าหมาย ซึ่งในส่วนของผลงานที่ต่ำกว่าเป้าหมายนั้น เนื่องมาจากสถานการณ์การแพร่ระบาดของโรคโควิด 19 และนโยบายการเว้นระยะห่างทางสังคม รวมถึงการปรับเปลี่ยนรูปแบบสาธารณสุขระดับปฐมภูมิวิถีใหม่ที่เน้นการจัดบริการนอกหน่วยบริการเพื่อลดความแออัด และพบว่าประชาชนพึงพอใจต่อการดำเนินงานหลักประกันสุขภาพแห่งชาติในระดับมากถึงมากที่สุดร้อยละ 97.07 พึงพอใจผู้ให้บริการร้อยละ 80.94 และองค์กรภาคีร้อยละ 92.27 นอกจากนี้ยังมีประชาชนสอบถามข้อมูล ร้องเรียน ร้องทุกข์ และประสานส่งต่อผู้ป่วยผ่านช่องทางต่างๆจำนวน 2,585,915 เรื่อง โดยเป็นเรื่องเกี่ยวกับโควิด 19 จำนวน 642,700 เรื่อง คิดเป็นร้อยละ 24.85
ส่วนความท้าทายในการดำเนินงานหลักประกันสุขภาพแห่งชาติในระยะต่อไป คือ การพัฒนารูปแบบการเบิกจ่ายให้มีความรวดเร็วและมีประสิทธิภาพเพิ่มขึ้น เพื่อลดความเสี่ยงและปัญหาทางการเงินของหน่วยบริการ, การปรับเปลี่ยนของเทคโนโลยีและนวัตกรรมใหม่ๆ และการเกิดโรคอุบัติใหม่อย่างรวดเร็วและไม่สามารถคาดการณ์ได้ ทำให้ระบบสาธารณสุขและระบบหลักประกันสุขภาพแห่งชาติต้องมีความพร้อมและยืดหยุ่น สามารถปรับตัวรองรับสถานการณ์ที่เปลี่ยนแปลงไป และพัฒนาระบบบริการที่เหมาะสม คุ้มค่า และสอดคล้องกับชีวิตวิถีใหม่, การพัฒนาเทคโนโลยีสารสนเทศและระบบปฏิบัติการขนาดใหญ่(Big Data) และการเพิ่มความเข้มแข็งในระบบบริการปฐมภูมิและบริการสุขภาพชุมชน พร้อมเร่งรัดและปรับระบบบริการให้ประชาชนเข้าถึงได้มากที่สุด
นอกจากนี้ครม.ยังรับทราบรายงานของผู้สอบบัญชีและรายงานการเงินของกองทุนหลักประกันสุขภาพแห่งชาติ สิ้นสุดปีงบประมาณ 2563 วันที่ 30 กันยายน 2563 มีรายได้ปี 2563 รวม 148,838 ล้านบาท เพิ่มขึ้นจากปี 2562 จำนวน 6,489 ล้านบาท ค่าใช้จ่ายรวม 146,423 ล้านบาท เพิ่มขึ้น 6,160 ล้านบาท รายได้สูงกว่าค่าใช้จ่ายสุทธิ 2,414 ล้านบาท ขณะที่มีสินทรัพย์รวม 14,395 ล้านบาท ลดลง 4,563 ล้านบาท หนี้สินรวม 7,402 ล้านบาท ลดลง 6,978 ล้านบาท รวมสินทรัพย์สุทธิ 6,993 ล้านบาท
วันศุกร์ที่ 25 กุมภาพันธ์ 2565
“อนุทิน” ติดตามความคืบหน้า โครงการก่อสร้างศูนย์แพทย์ฯ วิทยาลัยแพทยศาสตร์ สถาบันพระบรมราชชนก วิทยาเขตอุดรธานี
รองนายกรัฐมนตรีและรัฐมนตรีว่าการกระทรวงสาธารณสุข ลงพื้นที่ จ.อุดรธานี ติดตามความคืบหน้า โครงการก่อสร้างศูนย์แพทย์เพื่อการเรียนการสอน วิทยาลัยแพทยศาสตร์ สถาบันพระบรมราชชนก วิทยาเขตอุดรธานี เพื่อผลิตแพทย์เวชศาสตร์ครอบครัว รวมทั้งเป็น รพ.ขนาด 300 เตียง
รองนายกรัฐมนตรีและรัฐมนตรีว่าการกระทรวงสาธารณสุข ลงพื้นที่ จ.อุดรธานี ติดตามความคืบหน้า โครงการก่อสร้างศูนย์แพทย์เพื่อการเรียนการสอน วิทยาลัยแพทยศาสตร์ สถาบันพระบรมราชชนก วิทยาเขตอุดรธานี เพื่อผลิตแพทย์เวชศาสตร์ครอบครัว รวมทั้งเป็น รพ.ขนาด300 เตียง รองรับการดูแลสุขภาพประชาชนในพื้นที่ จังหวัดใกล้เคียง และประเทศเพื่อนบ้าน เริ่มก่อสร้างเดือนกรกฎาคมนี้
วันนี้ (25 กุมภาพันธ์ 2565) ณ วัดเกษรศีลคุณ (วัดป่าบ้านตาด) จังหวัดอุดรธานี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมคณะผู้บริหารกระทรวงสาธารณสุข ลงพื้นที่ติดตามความคืบหน้าโครงการก่อสร้างศูนย์แพทย์เพื่อการจัดการเรียนการสอน วิทยาลัยแพทยศาสตร์ สถาบันพระบรมราชชนกวิทยาเขตอุดรธานี โดยมี นายสยาม ศิริมงคล ผู้ว่าราชการจังหวัดอุดรธานี ศ.ดร.นพ.วิชัย เทียนถาวร อธิการบดีสถาบันพระบรมราชชนก และคณะเจ้าหน้าที่ให้การต้อนรับ
นายอนุทิน กล่าวว่า การลงพื้นที่ในครั้งนี้ เพื่อติดตามความคืบหน้า โครงการก่อสร้างศูนย์แพทย์เพื่อการเรียนการสอน วิทยาลัยแพทยศาสตร์ สถาบันพระบรมราชชนก วิทยาเขตอุดรธานี ซึ่งจะเริ่มก่อสร้างในเดือนกรกฎาคม 2565 นี้ โดยจะเป็นโรงพยาบาลขนาด 300 เตียง ให้บริการดูแล รักษาประชาชนทั้งในพื้นที่ จังหวัดใกล้เคียง และจากประเทศเพื่อนบ้าน เนื่องจากจังหวัดอุดรธานี เป็นศูนย์กลางทางด้านเศรษฐกิจของอนุภูมิภาคลุ่มแม่น้ำโขง 5 ประเทศ ได้แก่ กัมพูชา ลาว เมียนมา เวียดนาม และไทย จึงมีนักธุรกิจ และนักท่องเที่ยว เดินทางเข้ามาในจังหวัดจำนวนมาก ที่สำคัญ ยังเป็นสถานที่จัดการเรียนการสอนของสถาบันพระบรมราชชนก ในการผลิตบัณฑิตแพทย์ในสาขาเวชศาสตร์ครอบครัว รองรับนโยบายหมอครอบครัวของกระทรวงสาธารณสุข ที่ต้องการให้ประชาชนได้รับบริการด้านการแพทย์ที่มีคุณภาพใกล้บ้าน ลดแออัด ลดระยะเวลารอคอย
สำหรับศูนย์แพทย์ฯ แห่งนี้เกิดจากความร่วมมือของหน่วยงานภาครัฐ ภาคเอกชน ประชาชนผู้มีจิตศรัทธาในจังหวัดอุดรธานี และได้รับความเมตตาจาก พระราชภาวนาวชิรากร (หลวงพ่ออินทร์ถวาย สันตุสสโก) วัดป่านาคำน้อยเป็นองค์อุปถัมภ์ในการก่อสร้าง ได้รับการสนับสนุนที่ดินจากกรมธนารักษ์จำนวน500 ไร่ ที่ ตำบลสามพร้าว อำเภอเมืองจังหวัดอุดรธานี โดยในส่วนของโรงพยาบาล จะแล้วเสร็จในปี2568 และศูนย์แพทย์ฯ จะแล้วเสร็จในปี 2575
**************************************** 25 กุมภาพันธ์ 2565
วันศุกร์ที่ 19 พฤศจิกายน 2564
กรมการข้าว ร่วมกับ IRRI เชิญผู้แทน 16 ประเทศเอเชียประชุมติดตามความก้าวหน้างานวิจัยข้าวระหว่างประเทศ
กรมการข้าว ร่วมกับ IRRI เชิญผู้แทน 16 ประเทศเอเชียประชุมติดตามความก้าวหน้างานวิจัยข้าวระหว่างประเทศ
วันศุกร์ที่ 19 พฤศจิกายน 2564 นายระพีภัทร์ จันทรศรีวงศ์ รองปลัดกระทรวงเกษตรและสหกรณ์ ได้ให้เกียรติกล่าวเปิดการประชุมคณะมนตรีความร่วมมือในการวิจัยข้าวแห่งเอเชีย (Council for Partnership on Rice Research in Asia: CORRA) ประจำปี 2021 ครั้งที่ 25 ผ่านระบบทางไกลออนไลน์ (Online meeting platform) โดยมีนายชาตรี บุญนาค ผู้ตรวจราชการกระทรวงเกษตรและสหกรณ์ รักษาราชการแทนอธิบดีกรมการข้าว เข้าร่วมกล่าวต้อนรับผู้แทนจากประเทศสมาชิก 16 ประเทศ ในการประชุมดังกล่าว
การประชุมคณะมนตรีความร่วมมือในการวิจัยข้าวแห่งเอเชีย (Council for Partnership on Rice Research in Asia: CORRA) ประจำปี 2021 ครั้งที่ 25 กรมการข้าวเป็นเจ้าภาพร่วมกับสถาบันวิจัยข้าวระหว่างประเทศ (IRRI) โดยมีวัตถุประสงค์เพื่อประเมินติดตามความก้าวหน้าและหารือถึงแนวทางความร่วมมือในการวิจัยข้าวระหว่างประเทศสมาชิก 16 ประเทศ ได้แก่ บังกลาเทศ กัมพูชา จีน อินเดีย อินโดนีเซีย ญี่ปุ่น เกาหลีใต้ ลาว มาเลเซีย เมียนมา เนปาล ปากีสถาน ฟิลิปปินส์ ศรีลังกา เวียดนาม และไทย รวมทั้งความคิดริเริ่มเกี่ยวกับประเด็นและความท้าทายที่ต้องเผชิญของอุตสาหกรรมข้าวทั้งในระดับภูมิภาคเอเชียและระดับโลก
นอกจากนี้ ที่ประชุมได้มีการหารือร่วมกันถึงผลกระทบที่เกิดขึ้นภายใต้สถานการณ์การแพร่ระบาดของเชื้อไวรัส COVID-19 ระหว่างประเทศสมาชิก 16 ประเทศร่วมกับผู้เชี่ยวชาญจาก IRRI และได้มีการบรรยายพิเศษที่สำคัญเกี่ยวกับการจัดทำข้อมูล Big Data on Agriculture โดย Dr. Kenneth McNally ผู้เชี่ยวชาญจาก IRRI โดยมี ดร. กาญจนา ขวัญเมือง ผู้อำนวยการศูนย์ข้อมูลเกษตรแห่งชาติ สำนักงานเศรษฐกิจการเกษตรเป็นประธานฝ่ายไทยในการบรรยาย อีกทั้งยังมีการบรรยายในหัวข้อ Digital Agriculture โดย Dr. Sheetal Sharma ผู้เชี่ยวชาญจาก IRRI โดยมี ดร. ชิษณุชา บุดดาบุญ ผู้อำนวยการสำนักนโยบายและยุทธศาสตร์ข้าว กรมการข้าว เป็นประธานฝ่ายไทยในการบรรยายหัวข้อดังกล่าว
วันพุธที่ 11 สิงหาคม 2564
ปลัด วธ. เป็นประธานมอบถุงยังชีพเครื่องอุปโภคบริโภคในโครงการปันน้ำใจ คนไทยไม่ทิ้งกัน โดยความร่วมมือของกระทรวงวัฒนธรรม กับ บริษัท ซีพี บีแอนด์เอฟ (ไทยแลนด์) จำกัด
มอบถุงยังชีพเครื่องอุปโภคบริโภคในโครงการปันน้ำใจ คนไทยไม่ทิ้งกัน โดยความร่วมมือของกระทรวงวัฒนธรรม กับ บริษัท ซีพี บีแอนด์เอฟ (ไทยแลนด์) จำกัด
วันที่ ๑๑ สิงหาคม ๒๕๖๔ เวลา ๑๐.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานมอบถุงยังชีพเครื่องอุปโภคบริโภคในโครงการปันน้ำใจ คนไทยไม่ทิ้งกัน โดยความร่วมมือของกระทรวงวัฒนธรรม กับ บริษัท ซีพี บีแอนด์เอฟ (ไทยแลนด์) จำกัด ให้แก่ นายศิริพงศ์ เครือยิ้ม ผู้จัดการกลุ่มเยาวชนมุสลิมสวนพลูและคณะ เพื่อนำไปแจกจ่ายแก่เด็กและเยาวชน ประชาชนในชุมชนมุสลิมสวนพลู ที่ได้รับผลกระทบจากการแพร่ระบาดของโรคติดเชื้อไวรัสโคโรนา 2019 (โควิด-19) โดยมีนางโชติกา อัครกิจโสภากุล ผู้ช่วยปลัดกระทรวงวัฒนธรรม เข้าร่วม ณ บริเวณห้องโถง ชั้น ๑ อาคารวัฒนธรรมวิศิษฏ์ กระทรวงวัฒนธรรม
วันอังคารที่ 17 สิงหาคม 2564
นายกรัฐมนตรี เป็นประธานการประชุมคณะกรรมการบริหารสถานการณ์การแพร่ระบาด ของโรคติดเชื้อไวรัสโคโรนา 2019 (โควิด-19) ครั้งที่ ๑๒/๒๕๖๔
การประชุมคณะกรรมการบริหารสถานการณ์การแพร่ระบาด ของโรคติดเชื้อไวรัสโคโรนา 2019 (โควิด-19) ครั้งที่ ๑๒/๒๕๖๔ (ผ่านระบบ Video Conference) ณ ตึกไทยคู่ฟ้า ทำเนียบรัฐบาล
วันที่ ๑๖ สิงหาคม ๒๕๖๔ เวลา ๑๓.๓๐ น. พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะกรรมการบริหารสถานการณ์การแพร่ระบาด ของโรคติดเชื้อไวรัสโคโรนา 2019 (โควิด-19) ครั้งที่ ๑๒/๒๕๖๔ (ผ่านระบบ Video Conference) ณ ตึกไทยคู่ฟ้า ทำเนียบรัฐบาล โดยในส่วนของกระทรวงวัฒนธรรมมีนายอิทธิพล คุณปลื้ม รัฐมนตรีว่าการกระทรวงวัฒนธรรม พร้อมด้วย นางยุถิกา อิศรางกูร ณ อยุธยา ผู้ตรวจราชการกระทรวงวัฒนธรรม เข้าร่วมการประชุมผ่านระบบ Video Conference ณ ห้องประชุม ๑ ชั้น ๘ อาคารวัฒนธรรมวิศิษฏ์ กระทรวงวัฒนธรรม
วันพุธที่ 17 พฤศจิกายน 2564
สุชาติ ส่งทีมร่วมตรวจเรือประมงกลางทะเล ป้องกันค้ามนุษย์ตามนโยบายบิ๊กป้อม
ก.แรงงานส่ง พตร. ร่วมตรวจเรือประมงกลางทะเล ดูแลสภาพการจ้าง สภาพการทำงาน และการค้ามนุษย์ด้านแรงงานในเรือประมง กิจการประมงทะเล และกิจการที่เกี่ยวเนื่องจังหวัดชลบุรี เพื่อยกระดับการจัดลำดับสถานการณ์การแก้ไขการค้ามนุษย์ในประเทศจาก Tier 2 watchlist เป็น Tier 1
กระทรวงแรงงานส่งพนักงานตรวจแรงงานร่วมตรวจบูรณาการเรือประมงกลางทะเล ดูแลสภาพการจ้าง สภาพการทำงาน และการค้ามนุษย์ด้านแรงงานในเรือประมง กิจการประมงทะเล และกิจการที่เกี่ยวเนื่องจังหวัดชลบุรี เพื่อยกระดับการจัดลำดับสถานการณ์การแก้ไขการค้ามนุษย์ในประเทศจาก Tier 2 watchlist เป็น Tier 1 ตามนโยบายของรัฐบาล
นายสุชาติ ชมกลิ่น รัฐมนตรีว่าการกระทรวงแรงงานกล่าวว่า ได้มอบหมายให้กรมสวัสดิการและคุ้มครองแรงงาน จัดส่งพนักงานตรวจแรงงานร่วมตรวจบูรณาการเรือประมงกลางทะเล ร่วมกับทางจังหวัดชลบุรี ทีมสหวิชาชีพ และหน่วยราชการอื่นในจังหวัดชลบุรี ซึ่งเป็นการดำเนินงานตามนโยบายของรัฐบาลพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมและพลเอก ประวิตร วงษ์สุวรรณรองนายกรัฐมนตรีที่กำกับดูแลภารกิจด้านการป้องกันและแก้ไขปัญหาการค้ามนุษย์ ได้มอบนโยบายการขับเคลื่อนการป้องกันและแก้ไขปัญหาการค้ามนุษย์ เพื่อยกระดับการจัดลำดับสถานการณ์การแก้ไขการค้ามนุษย์ในประเทศจาก Tier 2 watchlist เป็น Tier 1 ให้เป็นไปตามเป้าหมายที่รัฐบาลกำหนด ซึ่งเมื่อวันที่ 17 พฤศจิกายน 2564 ได้รับรายงานว่านายธวัชชัย ศรีทอง รองผู้ว่าราชการจังหวัดชลบุรีได้นำทีมตรวจบูรณาการเรือประมงกลางทะเล ประกอบด้วยนายสมหวัง หมอยาดี สวัสดิการและคุ้มครองแรงงานจังหวัดชลบุรี นางมนัสนันท์ ศุภพิทักษ์สกุล พัฒนาสังคมและความมั่นคงของมนุษย์จังหวัดชลบุรี สำนักงานจัดหางานจังหวัดชลบุรี สำนักงานแรงงานจังหวัดชลบุรี เจ้าท่าภูมิภาคพัทยา หน่วยป้องกันและปราบปรามประมงทะเลอ่างศิลา ทีมสหวิชาชีพ และส่วนราชการอื่นจังหวัดชลบุรี ซึ่งเป็นหน่วยงานในคณะทำงานการตรวจสภาพการจ้าง สภาพการทำงาน และการค้ามนุษย์ด้านแรงงานในเรือประมง กิจการประมงทะเล และกิจการที่เกี่ยวเนื่องจังหวัดชลบุรี ซึ่งจุดประสงค์การตรวจดังกล่าว เป็นไปตามนโยบายของรัฐบาลที่มุ่งเน้นการแก้ปัญหาการค้ามนุษย์ด้านแรงงาน และควบคุมดูแลการทำการประมงแบบผิดกฎหมาย
นายนิยม สองแก้ว อธิบดีกรมสวัสดิการและคุ้มครองแรงงานกล่าวเพิ่มเติมว่า การตรวจบูรณาการเรือประมงกลางทะเลในวันนี้ มีการตรวจเรือทั้งสิ้น 4 ลำ เป็นเรือประมงประเภทเรืออวนลอย 2 ลำ เป็นเรือประมงประเภทเรืออวนลากคู่ (เรือปลา) 2 ลำ ลูกจ้างในเรือประมงจำนวนรวม 23 คน เป็นลูกเรือชาวไทย 6 คน กัมพูชา 7 คน เมียนมา 9 คน และลาว 1 คน จากการตรวจสอบพบเรือประมง 1 ลำ ปฏิบัติไม่ถูกต้องเกี่ยวกับการไม่จัดทำสัญญาจ้างงาน ไม่จัดทำเวลาพัก ไม่นำลูกจ้างไปรายงานตัวต่อพนักงานตรวจแรงงาน และไม่มีหลักฐานการจ่ายค่าจ้าง ซึ่งพนักงานตรวจแรงงานได้เชิญนายจ้างมาพบในวันจันทร์ที่ 22 พฤศจิกายน 2564เพื่อดำเนินการตามกฎหมายต่อไป ส่วนเรือลำอื่นไม่พบการกระทำผิดกฎหมายการใช้แรงงานบังคับและไม่พบการค้ามนุษย์
วันอังคารที่ 7 ธันวาคม 2564
นายกรัฐมนตรีร่วมประชาสัมพันธ์ Thailand Biennale, Korat 2021เชิญชวนประชาชมร่วมชมงานศิลปกรรมร่วมสมัยฯ พร้อมชื่นชมงานคราฟ์ฝีมือคนไทย ใช้ความคิดสร้างสรรค์ต่อยอดสินค้าให้มีูมลค่า
นายกรัฐมนตรีร่วมประชาสัมพันธ์กิจกรรม Thailand Biennale, Korat 2021 เชิญชวนประชาชมร่วมชมงานศิลปกรรมร่วมสมัยนานาชาติ พร้อมชื่นชมงานคราฟ์ฝีมือคนไทย ใช้ความคิดสร้างสรรค์ต่อยอดสินค้าให้มีมูลค่า
วันนี้ (7 ธันวาคม 2564) เวลา 8.30 น. ณ ตึกสันติไมตรี ทำเนียบรัฐบาล ก่อนการประชุมคณะรัฐมนตรี นายธนกร วังบุญคงชนะ โฆษกประจำสำนักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ร่วมประชาสัมพันธ์โครงการการแสดงศิลปกรรมร่วมสมัยนานาชาติ Thailand Biennale, Korat 2021 กระทรวงวัฒนธรรม พร้อมเยี่ยมชมนิทรรศการแสดงผลงานหัตถศิลป์ไทย “อัตลักษณ์แห่งสยาม ครั้งที่ 12” และงาน “Crafts Bangkok 2021” กระทรวงพาณิชย์ โดย นายอิทธิพล คุณปลื้ม รัฐมนตรีว่าการกระทรวงวัฒนธรรม นายสินิตย์ เลิศไกร รัฐมนตรีช่วยว่าการกระทรวงพาณิชย์ และนายดิสทัต โหตระกิตย์ เลขาธิการนายกรัฐมนตรี ร่วมชมนิทรรศการด้วย
รัฐมนตรีว่าการกระทรวงวัฒนธรรม กล่าวว่า สำนักงานศิลปวัฒนธรรมร่วมสมัย ร่วมกับจังหวัดนครราชสีมา ร่วมจัดการแสดงศิลปกรรมร่วมสมัยนานาชาติ Thailand Biennale, Korat 2021 เป็นงานแสดงศิลปะนานาชาติระดับโลกครั้งที่ 2 ของไทย ภายใต้แนวคิด “Butterflies Frolicking on the Mud” หรือในชื่อภาษาไทยว่า “เซิ้งสิน ถิ่นย่าโม” โดยมีศิลปินที่มีชื่อเสียงจาก 25 ประเทศทั่วโลก จำนวน 53 คน สร้างสรรค์ผลงานและติดตั้ง ณ พื้นที่ต่าง ๆ ในพื้นที่หลัก 3 พื้นที่ของจังหวัดนครราชสีมา ประกอบด้วย อำเภอเมือง อำเภอพิมาย และอำเภอปากช่อง ซึ่งการจัดงานแสดงดังกล่าว เพื่อเป็นการเทิดพระเกียรติสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี และสะท้อนแนวคิดเศรษฐกิจ BCG ของรัฐบาล ด้วยการคำนึงถึงสิ่งแวดล้อม รวมถึงการสร้างสรรค์งานจากทุนต่าง ๆ เช่น ทุนทางสังคม ทุนทางวัฒนธรรม และทุนทางธรรมชาติของจังหวัดนครราชสีมาอีกด้วย
ในโอกาสนี้ นายกรัฐมนตรี กล่าวชื่นชมการจัดแสดงศิลปกรรมร่วมสมัยนานาชาติ Thailand Biennale, Korat 2021 ว่า เป็นโอกาสดีในการถ่ายทอดศิลปะ หัตถกรรม ภูมิปัญญา ส่งเสริมกระตุ้นเศรษฐกิจระยะยาวภายหลังมาตรการเปิดประเทศ พร้อมขอเชิญชวนพี่น้องประชาชน เข้าร่วมงานจัดแสดงศิลปกรรมร่วมสมัยนานาชาติ Thailand Biennale, Korat 2021 ที่จะจัดขึ้นระหว่างวันที่ 18 ธันวาคม 2564 - 31 มีนาคม 2565 ณ จังหวัดนครราชสีมา
จากนั้น นายกรัฐมนตรีได้ร่วมชมผลงานหัตถศิลป์ไทยตัวอย่าง เพื่อประชาสัมพันธ์งาน “อัตลักษณ์แห่งสยาม ครั้งที่ 12” และงาน “Crafts Bangkok 2021” โดยสถาบันส่งเสริมศิลปหัตถกรรมไทย (องค์การมหาชน) หรือ sacit ภายใต้แนวคิด “ความงามอันทรงคุณค่าและการพัฒนาที่ไม่สิ้นสุด” เพื่อส่งเสริมสนับสนุนและสร้างความแข็งแกร่ง ให้งานศิลปหัตถกรรมไทยให้สามารถแข่งขันได้ในตลาดสากล พร้อมผลักดันให้ประเทศไทย เป็นศูนย์กลาง งานศิลปหัตถกรรมในระดับภูมิภาคอาเซียน โดยจะจัดงานระหว่างวันที่ 9 – 12 ธันวาคม 2564 ณ โถงนิทรรศการ ฮอลล์ 98 – 100 ศูนย์นิทรรศการและการประชุมไบเทค บางนา
นายกรัฐมนตรีให้ความสนใจผลิตภัณฑ์ฝีมือคนไทย ได้สอบถามถึงวิธีการผลิต แรงบันดาลใจในการออกแบบลวดลาย พร้อมชื่นชมในการใช้ความคิดสร้างสรรค์เพื่อต่อยอดผลิตภัณฑ์ให้มีมูลค่า โอกาสนี้ นายกรัฐมนตรียังซื้อผลิตภัณฑ์แก้วชงกาแฟเบญจรงค์ รวมถึงอวยพรให้ผู้ประกอบการที่นำสินค้ามาจัดแสดงให้จำหน่ายสินค้าได้จำนวนมาก และสั่งการให้ภาครัฐและทีมโฆษกรัฐบาล ช่วยกันส่งเสริมประชาสัมพันธ์ผลงานฝีมือคนไทยด้วย
...........................
วันจันทร์ที่ 28 กุมภาพันธ์ 2565
รมว.เฮ้งเคี่ยวพนักงานตรวจแรงงานมุ่งขจัดปัญหาค้ามนุษย์ ตามนโยบายบิ๊กป้อม ดันไทยสู่ Tier 2
กระทรวงแรงงาน โดยกรมสวัสดิการและคุ้มครองแรงงาน (กสร.) ติวเข้มพนักงานตรวจแรงงานมุ่งแก้ปัญหาการค้ามนุษย์ในทุกมิติ เพื่อยกระดับการแก้ปัญหาสถานการณ์การค้ามนุษย์ในประเทศจาก Tier 2 watchlist เป็น Tier 2 ตามนโยบายของรัฐบาล
นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า ตามรายงานสถานการณ์การต่อต้านการค้ามนุษย์ (TIP Report) ประเทศไทยถูกจัดลำดับอยู่ในระดับเทียร์ 2 ซึ่งต้องจับตามอง (Tier 2 Watch List) รัฐบาลภายใต้การกำกับดูแลของพล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และพล.อ.ประวิตร วงษ์สุวรรณรองนายกรัฐมนตรีที่ดูแลในเรื่องการป้องกันและแก้ไขปัญหาการค้ามนุษย์โดยตรงได้กำชับทุกหน่วยงานที่เกี่ยวข้องเร่งดำเนินการตามอำนาจหน้าที่และปฏิบัติตามกฎหมายอย่างเต็มกำลัง เพื่อยกระดับเทียร์ให้สูงขึ้น จึงมอบหมายให้กรมสวัสดิการและคุ้มครองแรงงานเร่งดำเนินการตามแผนงานและนโยบายเร่งด่วนด้านการป้องกันและแก้ไขปัญหาการค้ามนุษย์ด้านแรงงาน
“ผมให้ความสำคัญอย่างยิ่งกับการต่อต้านการค้ามนุษย์ซึ่งถือเป็นวาระแห่งชาติและจะเดินหน้าต่อต้านการค้ามนุษย์อย่างจริงจัง จึงเป็นภารกิจของหน่วยงานที่เกี่ยวข้องในการทำงานร่วมกันอย่างต่อเนื่องเพื่อให้บรรลุผลสำเร็จตามเป้าหมายสร้างความตระหนักรู้ในบทบาทหน้าที่เพื่อให้เกิดความเชี่ยวชาญในการทำงานร่วมกับทีมสหวิชาชีพ สามารถคัดแยกผู้เสียหายจากการค้ามนุษย์ด้านแรงงาน การรวบรวมพยานหลักฐานเพื่อการดำเนินคดี และการประสานส่งต่อหน่วยงานที่เกี่ยวข้องเพื่อให้ความช่วยเหลือแก่ผู้เสียหายได้อย่างมีประสิทธิภาพ ซึ่งจะนำไปสู่การแก้ปัญหาการค้ามนุษย์ในทุกมิติ” รัฐมนตรีว่าการกระทรวงแรงงาน กล่าว
ด้านนายนิยม สองแก้ว อธิบดีกรมสวัสดิการและคุ้มครองแรงงานกล่าวว่า กรมสวัสดิการและคุ้มครองแรงงานในฐานะหน่วยงานหลักในการกำกับดูแลและคุ้มครองแรงงาน ทั้งแรงงานไทย แรงงานต่างด้าว แรงงานเด็ก แรงงานผู้พิการแรงงานผู้สูงอายุ และแรงงานประมงทะเล ให้ได้รับสิทธิประโยชน์ตามที่กฎหมายกำหนดโดยมีพนักงานตรวจแรงงานเป็นกลไกสำคัญในการบังคับใช้กฎหมายจึงจัดโครงการพัฒนาศักยภาพและส่งเสริมความรู้บุคลากรเพื่อป้องกันและแก้ไขปัญหาการบังคับใช้แรงงานหรือบริการ และการค้ามนุษย์ด้านแรงงานรวมถึงการใช้แรงงานเด็กในรูปแบบที่เลวร้าย รุ่นที่ 2 ในวันที่ 28 กุมภาพันธ์ - 2 มีนาคม 2565 มีผู้เข้ารับการอบรม จำนวน 100 คน ประกอบด้วยพนักงานตรวจแรงงานจากส่วนกลาง จำนวน 20 คน เข้ารับฟังการบรรยาย ณ สถานที่จัดอบรม และพนักงานตรวจแรงงานจากสำนักงานสวัสดิการและคุ้มครองแรงงานจังหวัดทุกจังหวัด จำนวน 80 คน รับฟังการบรรยายในรูปแบบออนไลน์ผ่านวีดิทัศน์ทางไกลผ่านระบบZoom Meetingณ หน่วยงานต้นสังกัด เพื่อพัฒนาศักยภาพพนักงานตรวจแรงงานให้มีความเข้าใจในเรื่องการค้ามนุษย์ด้านแรงงานโดยมุ่งดำเนินการให้แรงงานได้รับการคุ้มครองสิทธิประโยชน์ตามกฎหมายมีคุณภาพชีวิตที่ดี และไม่ตกเป็นผู้เสียหายจากการค้ามนุษย์ รวมทั้งส่งเสริมภาพลักษณ์ที่ดีของประเทศไทยในการแก้ไขปัญหาการค้ามนุษย์ด้านแรงงาน และการบังคับใช้แรงงาน รวมถึงการใช้แรงงานเด็กในรูปแบบที่เลวร้าย โดยมีเป้าหมายเพื่อยกระดับการจัดลำดับสถานการณ์การแก้ไขการค้ามนุษย์ในประเทศสู่เทียร์ 2
วันจันทร์ที่ 14 กุมภาพันธ์ 2565
นิพนธ์ สั่งด่วน ประปานครหลวง รับมือเหตุน้ำเค็มรุกกระทบผลิตน้ำประปา หลังกองอำนวยการน้ำแห่งชาติ ออกประกาศเตือนเฝ้าระวังน้ำทะเลหนุนสูงและความเค็มรุกตัวบริเวณแม่น้ำเจ้าพระยา 14-18 ก.พ
นิพนธ์ สั่งด่วน ประปานครหลวง รับมือเหตุน้ำเค็มรุกกระทบผลิตน้ำประปา หลังกองอำนวยการน้ำแห่งชาติ ออกประกาศเตือนเฝ้าระวังน้ำทะเลหนุนสูงและความเค็มรุกตัวบริเวณแม่น้ำเจ้าพระยา 14-18 ก.พ.นี้
เมื่อวันที่ 14 กุมภาพันธ์ 2565 นายนิพนธ์ บุญญามณี รัฐมนตรีช่วยว่าการกระทรวงมหาดไทย เปิดเผย ถึงกรณีที่กองอำนวยการน้ำแห่งชาติ ออกประกาศฉบับที่ 1/2565 เรื่อง เฝ้าระวังน้ำทะเลหนุนสูงและความเค็มรุกตัวบริเวณแม่น้ำเจ้าพระยา โดยระบุว่า มีการคาดการณ์ที่จะเกิดน้ำทะเลหนุนสูงในช่วงเดือนกุมภาพันธ์ถึงเดือนเมษายน 2565 โดยข้อมูลฐานน้ำขึ้นสูงสุดแม่น้ำเจ้าพระยาหน้าสถานีป้อมพระจุลจอมเกล้า จะเกิดภาวะน้ำทะเลขึ้นเต็มที่ ใน 3 ช่วงได้แก่ ช่วงแรกวันที่ 14 – 18 ก.พ.65 ช่วงที่สองวันที่ 28 ก.พ. – 4 มี.ค.65 และช่วงที่สามวันที่ 16 – 18 มี.ค.65 ประกอบกับอิทธิพลของลมใต้และลมตะวันออกเฉียงใต้ ส่งผลให้ในช่วงดังกล่าวนี้เกิดสภาวะน้ำทะเลหนุนสูง นั้น
ในการนี้ นายนิพนธ์ รมช.มท.กล่าวว่า ได้สั่งการไปยังผู้ว่าการประปานครหลวง ให้เตรียมการรับมือสถานการณ์ดังกล่าว โดยให้มีการบริหารจัดการการสูบน้ำดิบจากแม่น้ำเจ้าพระยา บริเวณสถานีสูบน้ำดิบสำแล ในพื้นที่อำเภอเมือง จังหวัดปทุมธานี ให้ระมัดระวังในขั้นตอนการสูบน้ำดิบที่มีความเค็มสูงเพื่อนำมาผลิตน้ำประปาที่โรงงานผลิตน้ำบางเขน สามเสน และธนบุรี ซึ่งอาจเกิดผลกระทบต่อการให้บริการน้ำประปาแก่พี่น้องประชาชนในเขตกรุงเทพมหานคร นนทบุรี และสมุทรปราการ รวมถึงพี่น้องประชาชนที่อาศัยอยู่บริเวณฝั่งตะวันออกของแม่น้ำเจ้าพระยา และนอกจากนี้ได้มอบหมายให้ผู้ว่าการประปานครหลวงได้ประสานงานอย่างใกล้ชิดกับกรมชลประทานในการนำนำ้ดิบจากฝั่งตะวันตกมาเพิ่มในการทำน้ำประปาในข่วงหน้าแล้งนี้
พร้อมทั้ง เน้นย้ำถึง คุณภาพการให้บริการน้ำประปาของ การประปานครหลวง ที่ต้องรักษาความสะอาด และให้เกิดความปลอดภัยในทุกพื้นที่ให้บริการของการประปานครหลวงโดยให้มีการแจ้งข้อมูลคาดการณ์คุณภาพน้ำประจำวันให้ประชาชนทราบ ผ่านทุกช่องทางจาก กปน. คือ http://twqonline.mwa.co.th / แอปพลิเคชัน MWA onMobile / Facebook / Line / Twitter / Instagram @MWAthailand
วันอังคารที่ 28 มิถุนายน 2565
Cabinet approves VAT exemption for Data Center operators
Cabinet approves VAT exemption for Data Center operators
June 28, 2022, Government Spokesperson Thanakorn Wangboonkongchana disclosed that the cabinet, in its meeting today, approved in principle the draft Royal Decree Issued under the Revenue Code Regarding Exemption from Value-Added Tax (No. …), B.E. … (Tax measure to promote investment in Data Centre), as proposed by Ministry of Finance.
According to the Government Spokesperson, it is in the consideration of Ministry of Finance to provide tax privilege to promote investment in the Data Centre in accordance with the Government’s policy to elevate Thailand as Regional Digital Hub.
The draft Royal Decree Issued under the Revenue Code Regarding Exemption from Value-Added Tax (No. …), B.E. … (Tax measure to promote investment in Data Centre) prescribes VAT exemption for provision of servers host and related equipment to electronically store, process, and connect through internet network, as well as support services (disaster recovery sites, cloud computing, system management and information security services).
Eligible Data Centre operators must possess right qualifications and fully comply with criteria, procedures and conditions set and announced by Director-General of the Revenue Department. They must submit the request for VAT exemption to Director-General of the Revenue Department within 5 years after the date the Royal Decree takes effect.
With the exemption of VAT, it is expected that hyperscale Data Centre operation and related businesses, such as cloud computing, in the country increase, and that Thailand will become the Regional Digital Hub. Revenue earned from the collection of corporate income tax is also expected to compensate for the loss of VAT-related revenue.
วันพฤหัสบดีที่ 4 พฤศจิกายน 2564
ครม. เคาะงบสนับสนุนวิจัยพัฒนาวัคซีนโควิด ChulaCov19 และ วัคซีนใบยา ฝีมือคนไทย
ครม. เคาะงบสนับสนุนวิจัยพัฒนาวัคซีนโควิด ChulaCov19 และ วัคซีนใบยา ฝีมือคนไทย
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 4 พฤศจิกายน 2564 ว่า ครม.อนุมัติโครงการวิจัยและพัฒนาวัคซีนโควิด19 ChulaCov19 mRNA เพื่อทำการทดสอบทางคลินิกระยะที่ 3 และการผลิตเพื่อขึ้นทะเบียนวัคซีน เพื่อใช้ในภาวะฉุกเฉิน กรอบวงเงิน 2,316 ล้านบาท และเห็นชอบในหลักการโครงการวิจัยและพัฒนาวัคซีนป้องกันโรคโควิด-19 (Baiya) กรอบวงเงิน 1,309 ล้านบาท ของจุฬาลงกรณ์มหาวิทยาลัย กระทรวงการอุดมศึกษา วิทยาศาสตร์ และนวัตกรรม (อว.) โดยใช้จ่ายจากเงินกู้ภายใต้พระราชกำหนดกู้เงินเพิ่มเติมฯ พ.ศ.2564 มีรายละเอียดดังนี้
1.โครงการวิจัยและพัฒนาวัคซีนโควิด-19 “ChulaCov19 mRNA” กรอบวงเงิน 2,316 ล้านบาท มีวัตถุประสงค์เพื่อดำเนินการทดสอบวิจัยในอาสาสมัครระยะที่ 3 เพื่อใช้ในการขึ้นทะเบียนตามเกณฑ์ที่องค์การอาหารและยา (อย.) กำหนด และเพื่อการผลิตวัคซีนสำหรับทดสอบระยะที่ 3 และเตรียมการผลิตสำหรับขึ้นทะเบียนรับรองจาก อย. ซึ่งจะเป็นประโยชน์อย่างยิ่งในการช่วยสร้างโครงสร้างพื้นฐานของการผลิตวัคซีนชนิด mRNA อย่างครบวงจร ทำให้ไทยสามารถผลิตวัคซีนโควิด-19 ใช้ได้เอง และสามารถต่อยอดเทคโนโลยีนี้สู่การผลิตวัคซีนสำหรับป้องกันโรคอื่นๆ รวมถึงโรคอุบัติใหม่ที่อาจเกิดขึ้นอีกในอนาคต ทั้งนี้ ที่ประชุมมอบหมายให้จุฬาลงกรณ์มหาวิทยาลัยดำเนินการกำหนดกลไกการกำกับติดตามและประเมินผลการดำเนินโครงการ เพื่อให้เกิดความโปร่งใสและสามารถตรวจสอบได้
2.โครงการวิจัยและพัฒนาวัคซีนป้องกันโรคโควิด-19 (Baiya (ผลิตจากใบยา) กรอบวงเงิน 1,309 ล้านบาท มีวัตถุประสงค์เพื่อวิจัยและพัฒนาวัคซีนโควิด-19 ในส่วนของการทดสอบในมนุษย์ระยะที่ 3 อาสาสมัครอย่างน้อย 10,000 คน ตามหลักเกณฑ์ของ อย. ซึ่งมีเป้าหมายหลักเพื่อให้ไทยสามารถผลิตวัคซีนโควิด-19 ได้ตั้งแต่ต้นน้ำด้วยตัวเอง และสามารถฉีดกระตุ้นภูมิให้ประชาชนคนไทยได้อย่างน้อย 60 ล้านโดสต่อปี โครงการนี้จะเป็นประโยชน์อย่างยิ่งในการพัฒนาวัคซีนโควิด-19 ที่ผลิตในไทยและผ่านการทดสอบในระยะต่างๆ ตามเกณฑ์มาตรฐานสากล ส่งผลให้ไทยมีข้อมูลการวิจัยและพัฒนาวัคซีนในประเทศที่น่าเชื่อถือตามมาตรฐานสากล ทั้งนี้ ที่ประชุมมอบหมายให้จุฬาลงกรณ์มหาวิทยาลัยเร่งจัดทำรายงานผลการทดสอบในมนุษย์ระยะที่ 2 ของวัคซีนใบยา เสนอสำนักงานสภาพัฒนาเศรษฐกิจและสังคมแห่งชาติ เพื่อเป็นข้อมูลเพิ่มเติมประกอบการพิจารณาอนุมัติงบประมาณตามขั้นตอนต่อไป
วันจันทร์ที่ 22 สิงหาคม 2565
รัฐมนตรีว่าการกระทรวงยุติธรรม เผย ได้รับจดหมายจากผู้ต้องขังต่อเนื่อง ยัน อ่านเองทุกฉบับ ชี้ ส่วนใหญ่อยากให้พัฒนาชีวิตความเป็นอยู่ ตรงกับนโยบายกระทรวงยุติธรรม
รัฐมนตรีว่าการกระทรวงยุติธรรม เผย ได้รับจดหมายจากผู้ต้องขังต่อเนื่อง ยัน อ่านเองทุกฉบับ ชี้ ส่วนใหญ่อยากให้พัฒนาชีวิตความเป็นอยู่ ตรงกับนโยบายกระทรวงยุติธรรม ปลื้ม มีจดหมายชื่นชม หลังช่วยผู้ต้องขังหลายโครงการ ”สร้างงาน-กองทุนยุติธรรม”
วันที่ 22 สิงหาคม 2565 นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงกรณีผู้ต้องขังในเรือนจำ ส่งจดหมายมาร้องเรียนให้ช่วยแก้ปัญหาว่า ตนได้รับจดหมายจากผู้ต้องขังในเรือนจำทั่วประเทศ ที่ส่งมาให้จำนวนมากในช่วงนี้ โดยได้อ่านเองทุกฉบับ เพราะตนอยากทราบชีวิตความเป็นอยู่ของผู้ต้องขังในเรือนจำอย่างแท้จริง ไม่ใช่เชื่อแค่ภาพที่เห็นจากการลงพื้นที่ไปตรวจเยี่ยมเท่านั้น ซึ่งจากการอ่านจดหมายทั้งหมด ก็พบว่า ส่วนใหญ่อยากให้พัฒนาชีวิตความเป็นอยู่ รวมถึงเรื่องสิทธิมนุษยชนต่างๆ โดยตรงกับที่ตนได้ผลักดันเรื่องเหล่านี้มาโดยตลอด ทั้งคุณภาพชีวิตความเป็นอยู่ และคุณภาพอาหารด้วย
“หลายโครงการที่กระทรวงยุติธรรมได้ขับเคลื่อน ก็ไม่เคยลืมผู้ต้องขังในเรือนจำ ผมได้สั่งการให้ช่วยเหลือผู้ต้องขังด้วย ทั้งเรื่องการไกล่เกลี่ยหนี้ที่ผู้ต้องขังส่วนใหญ่จะถูกเบี้ยปรับ เพราะอยู่ในเรือนจำไม่สามารถชำระหนี้ได้ หรือกองทุนยุติธรรม ที่เข้าไปช่วยให้คำปรึกษาด้านคดีความ ช่วยเหลือการประกันตัว และจัดหาทนายความให้ฟรี นอกจากนี้ ยังมีการให้ความรู้ ด้วยการฝึกคณิตศาสตร์ ภาษาอังกฤษ ภาษาจีน รวมถึงโครงการนิคมอุตสาหกรรมราชทัณฑ์ ที่จะช่วยหางานรองรับให้ผู้ต้องขังที่ใกล้พ้นโทษ เพื่อลดจำนวนการกลับไปทำผิดซ้ำ หรือ เร็วนี้ๆ วันที่ 29 ส.ค.นี้ ก็จะมีการจัดนิทรรศการผลิตภัณฑ์ราชทัณฑ์ ที่หน้าเรือนจำกลางคลองเปรม เพื่อให้ผู้ต้องขังได้นำผลงานที่ผลิตเอง เช่น เฟอร์นิเจอร์ งานประดิษฐ์ มาจำหน่ายในราคาถูก จึงขอใช้โอกาสนี้ เชิญชวนทุกคนมาร่วมอุดหนุน เพื่อเป็นกำลังใจให้ผู้ต้องขังด้วย” รมว.ยุติธรรม กล่าว
นายสมศักดิ์ กล่าวต่อว่า กระทรวงยุติธรรม ได้ขับเคลื่อนช่วยผู้ต้องขังอีกหลายโครงการ โดยเฉพาะการสร้างอาชีพ สร้างรายได้ให้ผู้ต้องขัง เพื่อสามารถเก็บเป็นเงินทุนไปประกอบอาชีพเมื่อพ้นโทษได้ ดังนั้น จึงมีจดหมายหลายฉบับที่เขียนมาชื่นชม เช่น ผู้ต้องขังในเรือนจำกลางจังหวัดชลบุรี ได้ขอบคุณที่ตนได้ให้โอกาสผู้ผิดพลาด ตามโครงการคืนคนดีสู่สังคม รวมถึงสิ่งดีๆที่ได้ทำให้ผู้ต้องขังในเรือนจำ ซึ่งเมื่อตนได้อ่าน ก็ทำให้มีกำลังใจในการเดินหน้าช่วยพัฒนาชีวิตความเป็นอยู่ของผู้ต้องขังต่อไป เพราะเมื่อตนเข้ามารับตำแหน่ง ก็พยายามช่วยลดความแออัด เพิ่มพื้นที่นอน รวมถึงการพัฒนาคุณภาพความเป็นอยู่มาโดยตลอด ซึ่งยึดหลักมนุษยธรรม ตามหลักสากลเป็นหลัก
วันศุกร์ที่ 20 พฤษภาคม 2565
ธอส. เปิดตัวเพจใหม่ บ้านมือสอง ธอส. (@GHBALLHOME) ศูนย์รวมบ้านมือสองคุณภาพดีของ ธอส.
ธนาคารอาคารสงเคราะห์ (ธอส.) เปิดตัว Facebook Fanpage : บ้านมือสอง ธอส. (@GHBALLHOME) เพจน้องใหม่ล่าสุด ที่เป็นศูนย์รวมบ้านมือสองของ ธอส.
ธนาคารอาคารสงเคราะห์ (ธอส.) เปิดตัว Facebook Fanpage : บ้านมือสอง ธอส. (@GHBALLHOME) เพจน้องใหม่ล่าสุด ที่เป็นศูนย์รวมบ้านมือสองของ ธอส. ให้ผู้ที่สนใจได้รับทราบข้อมูลข่าวสารบ้านมือสอง ของธนาคารก่อนใคร รายการไหนดี ทำเลไหนเด่น ราคาไหนโดนใจ เช็คได้ที่นี่ที่เดียว จบครบทุกขั้นตอน โดยธนาคารได้คัดสรรบ้านมือสอง ธอส. ราคาลดพิเศษจากทั่วประเทศ ทั้งประเภทบ้านเดี่ยว บ้านแฝด คอนโดมิเนียม ทาวน์เฮ้าส์ อาคารพาณิชย์ และที่ดินเปล่า โดยผู้ที่สนใจสามารถจองซื้อทรัพย์ที่ต้องการได้ทันที และสามารถใช้ “ผลิตภัณฑ์สินเชื่อสำหรับทรัพย์ NPA” อัตราดอกเบี้ย 0% ต่อปี นานสูงสุด 24 เดือน ในโครงการ NPA บ้านพร้อมอยู่ (RENOVATE) ซื้อตามสภาพจริง ปรับปรุงรีโนเวท รื้อถอนปรับสภาพ พร้อมโปรโมชั่นพิเศษอีกมากมาย นอกจากนี้ผู้ที่สนใจยังสามารถสอบถามข้อมูลต่าง ๆ ในเรื่องบ้านมือสองของ ธอส. กับเจ้าหน้าที่ธนาคารได้โดยตรงทั้งทาง Inbox หรือผ่านช่องทาง Comment ได้อีกด้วย สอบถามข้อมูลเพิ่มเติมได้ที่ G H Bank Call Center โทร. 0-2645-9000 หรือ ติดตามข้อมูลข่าวสารและดูข้อมูลบ้านมือสอง ธอส. ได้ที่ www.ghbhomecenter.com, Mobile Application : G H Bank Smart NPA และ Line Official Account : @ghbnpa
วันพุธที่ 15 ธันวาคม 2564
กรมทางหลวงดำเนินโครงการก่อสร้างขยายทางหลวงหมายเลข 3423 สายสมุทรสาคร - ตำบลโคกขาม จังหวัดสมุทรสาคร แล้วเสร็จ
ทล. จึงขอความร่วมมือผู้ใช้ทาง  “ชีวิตวิถีใหม่ ขับขี่อย่างปลอดภัย ไร้อุบัติเหตุ” ขับขี่ด้วยความระมัดระวังเพื่อความปลอดภัยของตัวท่านและผู้ร่วมทาง
กรมทางหลวง (ทล.) กระทรวงคมนาคม โดยสำนักก่อสร้างทางที่ 1 ดำเนินโครงการก่อสร้างขยายทางหลวงหมายเลข 3423 สายสมุทรสาคร - ตำบลโคกขาม จังหวัดสมุทรสาคร ระหว่าง กม. ที่ 0 - กม. ที่ 7 ระยะทางยาวประมาณ 6.93 กิโลเมตร จาก 2 ช่องจราจร เป็น 4 ช่องจราจร แล้วเสร็จ ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ต้องการบูรณาการพัฒนาด้านคมนาคมและระบบโลจิสติกส์ แก้ไขปัญหาการจราจรในพื้นที่กรุงเทพมหานคร ปริมณฑลและเมืองหลัก
โครงการทางหลวงหมายเลข 3423 หรือถนนสหกรณ์ เป็นเส้นทางสายสำคัญในการเดินทางเชื่อมต่อระหว่างจังหวัดสมุทรสาครกับเขตบางขุนเทียน กรุงเทพมหานคร และจังหวัดสมุทรปราการ อีกทั้งยังแบ่งเบาปริมาณจราจรบนทางหลวงหมายเลข 35 (ถนนพระราม 2) สำหรับสายสมุทรสาคร - ตำบลโคกขาม อยู่ในพื้นที่ตำบลบางหญ้าแพรก และตำบลโคกขาม อำเภอเมือง จังหวัดสมุทรสาคร จุดเริ่มต้นโครงการ ที่ กม. 0 เริ่มจากบริเวณสี่แยกเชิงสะพาน
วัดเจษฎาราม (สะพานมหาชัย) และจุดสิ้นสุดโครงการที่ กม. 7 บริเวณเชิงสะพานวัดสหกรณ์โฆสิตาราม เดิมเป็นถนนขนาด 2 ช่องจราจร ซึ่งต่อมาชุมชนมีการขยายตัวจึงทำให้มีการเพิ่มการจราจรมากขึ้น ทล. จึงได้ดำเนินการเพิ่มศักยภาพทางหลวงโดยก่อสร้างเป็นมาตรฐานทางชั้นพิเศษ 4 ช่องจราจร (ไป - กลับ ข้างละ 2 ช่องจราจร) ผิวจราจรเป็นแบบแอสฟัลท์คอนกรีต กว้างช่องละ 3.5 เมตร ไหล่ทางด้านนอกกว้างข้างละ 2.5 เมตร เกาะกลางแบบยกและมีงานก่อสร้างทางเท้าบริเวณย่านชุมชนกว้างข้างละ 3.45 เมตร รวมงานไฟฟ้าแสงสว่างและไฟกะพริบบนทางเท้า งบประมาณ 150,099,000 บาท
โครงการดังกล่าวช่วยเพิ่มประสิทธิภาพการคมนาคมขนส่งบนโครงข่ายทางหลวงที่สำคัญของประเทศ มีความปลอดภัยในการใช้งานช่วยให้การเดินทางและจราจรขนส่งมีความสะดวกรวดเร็ว ส่งเสริมการพัฒนาด้านเศรษฐกิจในพื้นที่โครงการฯ เช่น ด้านอุตสาหกรรมและการคมนาคมขนส่ง ทล. จึงขอความร่วมมือผู้ใช้ทาง “ชีวิตวิถีใหม่ ขับขี่อย่างปลอดภัย ไร้อุบัติเหตุ” ขับขี่ด้วยความระมัดระวังเพื่อความปลอดภัยของตัวท่านและผู้ร่วมทาง ประชาชนสามารถสอบถามเส้นทางการเดินทางได้ที่สายด่วนกรมทางหลวง โทร. 1586 (โทรฟรีทุกเครือข่ายตลอด 24 ชั่วโมง)